paragraph_text: Rođen u moravskohrvatskom mjestu Frielištof, nakon Drugog svjetskog rata nastanjuje se 1948. u Beču, gdje cijeli život djeluje u sklopu Hrvatskog centra gradišćanskih Hrvata. Potaknuo je postavljanje spomenika i nadgrobnih ploča zaslužnim moravskim Hrvatima te autor više knjiga posvećenih rodnom selu i moravskim Hrvatima. Na temelju njegovih djela hrvatski povjesničar Dragutin Pavličević objavljuje svoju monografiju Moravski Hrvati (1994.), a Alojz Jembrih knjigu Tragom identiteta južnomoravskih Hrvata (2017.). Skupljao nošnje moravskih Hrvata te dio zbirke poklonio Folklornom ansamblu »Kolo Slavuj« u Beču. Za svoj doprinos odlikovan je Kulturnom nagradom Hrvatskog centra u Beču »Metron« 2012. te 2016. Nagradom »Josef Löhner« Saveza Južnih Moravljana u bavarskom Geislingenu.<ref> Herek, Snježana: Umro moravski Hrvat Jozo Lavička, kulturni velikan najsjevernije grane gradišćanskih Hrvata Moja Hrvatska, 8. travnja 2020. Pristupljeno 25. travnja 2020.